text: ғайсин қадир хабитұлы (11.12.1924 жылы туған, сырым ауданы, жымпиты ауылы) еңбек және соғыс ардагері. орал педогогика институтын, ауыл шаруашылық техникумын бітірген. 1942-47 ж. аралығында 116-атқыштар полкінің құрамында 1,2-украина майдандарында соғысады; праганы (чехословакия) азат етуге, батыс украинадағы бендеровшілер отрядтарын жоюға қатысады. майданнан оралған соң жәнібек, жымпиты ауданында партия-кеңес органдарында басшылық қызмет атқарды. 1972-85 ж. аралығында орда ауданындағы м. мәметова атындағы кеңшар директоры, 1987 жылдан облысы ардагерлер ұйымының төрағасы болды. бірнеше орден, медальмен марапатталған.